CELEX: 32007L0061
Language: bg
Date: 2007-09-26 00:00:00
Title: Директива 2007/61/ЕО на Съвета от 26 септември 2007 година за изменение на Директива 2001/114/ЕО относно определени частично или напълно дехидратирани консервирани млека, предназначени за консумация от човека

4.10.2007   
            
            
               BG
            
            
               Официален вестник на Европейския съюз
            
            
               L 258/27
            
         
      ДИРЕКТИВА 2007/61/ЕО НА СЪВЕТА
   
   от 26 септември 2007 година
   за изменение на Директива 2001/114/ЕО относно определени частично или напълно дехидратирани консервирани млека, предназначени за консумация от човека
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 37 от него,
   като взе предвид предложението от Комисията,
   като взе предвид становището на Европейския парламент (1),
   като има предвид, че:
   
               (1)
            
            
               С оглед на нарастващата необходимост от хармонизация в международната търговия на мляко и млечни продукти следва да се изготви разпоредба, която да позволи стандартизацията на съдържанието на протеини на определени частично или напълно дехидратирани консервирани млека до минимално съдържание от 34 %, изразено в обезмаслено сухо вещество.
            
         
               (2)
            
            
               Освен стандартизацията е необходимо е да се определят използваните за коригиране на протеините суровини, както и техният състав.
            
         
               (3)
            
            
               Регламент (ЕО) № 1925/2006 на Европейския парламент и на Съвета от 20 декември 2006 г. относно добавянето на витамини и минерали и някои други вещества в храните (2) има за цел да регламентира добавянето на такива вещества в храните и определя списъка на витамините и минералите, които могат да бъдат добавяни в храните. По тази причина Директива 2001/114/ЕО на Съвета (3) следва да бъде изменена, за да включи добавянето на витамини и минерали, както е предвидено в Регламент (ЕО) № 1925/2006.
            
         
               (4)
            
            
               Директива 2001/114/ЕО следва да бъде съответно изменена,
            
         ПРИЕ НАСТОЯЩАТА ДИРЕКТИВА:
   Член 1
   Директива 2001/114/ЕО се изменя, както следва:
   
               1.
            
            
               Член 2 се заличава.
            
         
               2.
            
            
               Приложение I се изменя в съответствие с приложението към настоящата директива.
            
         Член 2
   1.   Държавите-членки въвеждат в сила необходимите законови, подзаконови и административни разпоредби, за да се съобразят с настоящата директива, най-късно до 31 август 2008 г. Те незабавно съобщават на Комисията текста на тези закони, подзаконови и административни разпоредби и представят таблица за съответствие между последните и настоящата директива.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът за позоваване се определят от държавите-членки.
   2.   Държавите-членки съобщават на Комисията текста на основните разпоредби на националното законодателство, които приемат в областта, обхваната от настоящата директива.
   Член 3
   Настоящата директива влиза в сила на третия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.
   
      Съставено в Брюксел на 26 септември 2007 година.
      
         
            За Съвета
         
         
            Председател
         
         J. SILVA
         
      
   
   
      (1)  Становище от 5 септември 2007 г. (все още непубликувано в Официален вестник).
   
      (2)  ОВ L 404, 30.12.2006 г., стр. 26.
   
      (3)  ОВ L 15, 17.1.2002 г., стр. 19. Директива, изменена с Договора за присъединяване от 2003 г.
   
      ПРИЛОЖЕНИЕ
      Приложение I към Директива 2001/114/ЕО се изменя понастоящем, както следва:
      
                  1.
               
               
                  В точка 1 „Частично дехидратирано мляко“ първата алинея се заменя със следния текст:
                  „Това означава течният продукт, било подсладен или не, получен от частичното премахване на водата от млякото, от напълно или частично обезмаслено мляко или от смес от тези продукти, към който може да са добавени сметана или напълно дехидратирано мляко или и двете, като в крайния продукт добавеното напълно дехидратирано мляко не надвишава 25 % от общия сух екстракт от мляко.“
               
            
                  2.
               
               
                  В точка 2 „Напълно дехидратирано мляко“ първата алинея се заменя със следния текст:
                  „Това означава твърдият продукт, в който водното съдържание не надвишава 5 тегловни процента от крайния продукт, получен чрез премахването на водата от млякото, от напълно или частично обезмасленото мляко, от сметаната или от смес от тези продукти.“
               
            
                  3.
               
               
                  Точка 3 „Обработка“ се изменя, както следва:
                  
                              а)
                           
                           
                              В буква б) уводният текст се заменя със следния текст:
                              „Без да се засягат разпоредбите на Регламент (ЕО) № 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (1), съхранението на посочените в параграфи 1 и 2 продукти се постига:
                           
                        
                              б)
                           
                           
                              Добавя се следната буква в):
                              
                                          „в)
                                       
                                       
                                          Без да се засягат изискванията относно състава по точки 1 и 2 от настоящото приложение, съдържанието на протеини в млякото може да бъде коригирано до минимално съдържание от 34 тегловни процента (изразено в обезмаслено сухо вещество), чрез добавянето и/или отнемането на млечни съставки, така че да не се измени съотношението на протеините на суроватката и казеина в коригираното мляко.“
                                       
                                    
                        
            
                  4.
               
               
                  Точка 4 „Разрешени добавки“ се заменя със следния текст:
                  „4.   Разрешени добавки и суровини
                  
                              а)
                           
                           
                              Витамини и минерали в съответствие с Регламент (ЕО) № 1925/2006 на Европейския парламент и на Съвета от 20 декември 2006 г., относно добавянето на витамини и минерали и на някои други вещества в храната (2).
                           
                        
                              б)
                           
                           
                              Разрешените суровини с цел коригиране на протеините, посочени в точка 3, буква в), са:
                              
                                          i)
                                       
                                       
                                          млечен концентрат
                                          млечният концентрат е продуктът, който се получава посредством концентриране на млечни протеини чрез утрафилтрация на мляко, частично обезмаслено или обезмаслено мляко;
                                       
                                    
                                          ii)
                                       
                                       
                                          млечен пермеат
                                          млечният пермеат е продуктът, който се получава посредством премахване на млечни протеини и мазнини от мляко, частично обезмаслено или обезмаслено мляко посредством утрафилтрация; и
                                       
                                    
                                          iii)
                                       
                                       
                                          лактоза
                                          лактозата е естествена съставка на млякото, която обикновено се получава от суроватка със съдържание на безводна лактоза не по-малко от 99, 0 % m/m на суха основа. Тя може да е безводна или да съдържа една молекула кристализационна вода или да бъде смес от двете форми.
                                       
                                    
                        
            
         (1)  ОВ L 139, 30.4.2004 г., стр. 55. Поправен в ОВ L 226, 25.6.2004 г., стр. 22.“
      
         (2)  ОВ L 404, 30.12.2006 г., стр. 26.“